Awalen:
2020: pciw ya wsegʷas!
tidet waha, asegʷas‑a, ygga am cnaw ca n laksida. ttexsed wer din txezzred, maca wer tzemmred ad teksed tiṭṭawin. Ass‑a ad nessij x useggʷas‑a mamek yeɛdu. d min days yeɛdun qaɛ. minzi ijjen usegʷʷas am wa. muḥar ad yili ɛad ca n twala. nssitim wer ittɛiwid
di beddu, ass Ass wiss 3 zeg useggʷas. yezzuzer hashtag: amquṭṭes ameḍlan wiss tlata di twitter.
Amerika yenɣa ijjen ujiniral d ayirani iɛizz. awarn‑as, ṭṭfen iyiraniyen aqerṭas i yijjen ṭiyara nsen beɛda. s lɣalaṭ.
tafqaḥt n yirianiyen ssufɣent x lḥukuma nsen beɛda. maca amquṭṭes ameḍlan, wer ittili ca!
min wer nessin ɛad? di ccinwa, din ijjen lxaṭar nniḍen yeggured, ad as yarr i tudert nneɣ rqeb ɣa yḍern
Aṣeɣḍi n ccinwa yejja avirus nni ad yugur di ddunect s tḥessit
neccin ɛad nagwej wer d nerri lexber
ddunect kkes zzag‑s ccinwa telha akd imxumbal nniḍen am Megksit.
Corona tudef‑dd Uruppa
aṭalyan yedwel d lɛunṣer. sbedden aseggʷas‑a fyictat mamec ggin‑t am Karnafal n vinidig
ha yebda umaḍal ad yeksi s wemnus i wkubid. ha bdan ttbanend yeḍbiben mkul ijj min yeqqer … .
imezwura yeggin Lockdown, d aliman d swisra
Axemmel di tudrin yesseɣmi‑dd deg iwdan ijjen tyacit n tmunit, d twiza . di ca n imukan am arif s tenɛacin, di ca n imucan waxxa zi w Barkun waha.
Abelleɛ yegga‑neɣ imxumbal mɣern
ixessa a nennam ak lxedmet zi tudrin, niɣ ak walu lxedmet qaɛ.
iwdan ixessa ad sɣern tarwa nsen. iselmaden ɛawd ixessa ad ssiwḍen tussna iymeḥḍern nsen
Abril yiwed ubirus ɣer umarikan.
Aṭṭas n yewdan yemmuten di New York deg ijjen lweqt d ameẓyan, armani ggin imettan deg iqumya n frigut, minzi mani teggen imettan yeccur.
Donald Trump isseɛqer avirus. xelli maci ɣir netta waha .
Mayyu: ddunect terha akd ijjen umxumbel nniḍen:
George Floyd yenɣit ijjen pulisiya d acemlal.
iwaren nnes ineggura «wer zemmreɣ ad rreɣ nnefs» kkin di simanat nni awarn‑as amaḍal amn yekmel
uruppa tbelleɛ .. ar yeɛdu unebdu
Aseggʷas‑a wer yehwi la d ijjen ɣa yarrif,. la d ijjen wer yeffiɣ ad yesseɛda lkunji di ca n tmurt n barra.
qbel ma ad ikemmel yulyuz, ttuɣa ffɣen‑dd aṭṭas n inekraf n lḥirak zi lḥebs
Ɣuct, ijjen uduqqeẓ yemɣer di lmuyyi n Beirut. aduqqeẓ yemɣer, ttuɣa ixessa wer ittweqiɛ
ɣa nhara ɛad wer xaf‑s yettwaxeddes ḥed
di lweqt nni beɛda, Arrusya tacemlalt « Belarus » dag‑s lintixab. adiktatur Alexander Lukaschenko 26 n iseggusa netta iḥekkam. drus yettrajan ad ibeddel ca .
maca lla, tebda a din tummuɣ. amussu n Belarus yenna lla.
Lukaschenko izewwar lintixab, manayenni yejja aydud iɣewweɣ. qat ɛad yetɣewweɣ.
deg ixef unhezzi, beddent temɣarin.
ttima tameqqrant aseggʷas‑a, llaji2in
fus d aquḍad wer nzemmer ad tnessiɣ, titt tazegrart txezzer din, txezzer a ragʷaj. ddunect tekmel di krisiz.
Bnan‑asen tiɛiccwin x lebḥar. ddren din deg ijjen tkarfis wer yelli wer yexliq
Amxumbel itteqsen: aklima.
Corona wer tessenqes ca igazen di lhawa. leḥmu yemmernin di tmurt yedwel yettbaned:
5 iseggusa awarni umsafaq n paris ddunect tiweḍ ɣa yict : yeqsaḥ ad naweḍ min nxes, yeqsaḥ a nbeddel ca
aseggʷasa lexber aɛeffan awarni umas. lintixabat n umarikan sserhant‑aneɣ cwayt
haqqa areccḥen. aqqa ixḍarn, lintixabat n umarikan seggurant ddunect suyenni qaɛ nettraja. maca araji yugi ad yeqda.
Donald Trump yelseq di lkursi, ixess ad yeqqim d arrays s minzi ma.
maca safi yeḍher: Joe Biden d arayes n umarikan. ak nnayba nnes .
attas i ferḥen:
maca min wer iriji ḥed, Trump wer yeqbil lintixab nni
icekk dag‑sent, yenna belli qa ẓewwrent
qaɛ nerzem aqemmum deg umarikan. tissfay wiss 2 n corona qa ggurent‑id.
timura inejmen zi tecti tamzgarut, qa tettent taneggarut. zzag‑sent arif
tittawin n layas ɣmummyent ɣa uruppa.
bdan ad banent bakunat daysent tfawt awarni qell i wseggʷas.
ijjen lxedmet temɣer di tussna .
rexu yeqqim useqsi n bakuna
i mara azgen aemqqran ugin a teggen ??.
niɣ ejj xaneɣ mana bakunaya. 2020 cfa ɣir min xaneɣ tessek.
imxumbal n useggʷasa ad kineɣ ten‑neksi ɣa yimal.
nelmed aṭṭas. nelmed a nedder a nemmneɣ x buḥbel nneɣ. nelmed a neqqim di tudrin, a nexdem zi tudrin
ssitimeɣ aseggʷasa ad yili yesrelmed‑aneɣ mamek ɣa nbedd i yemxumbal n yimal deg udem
ssa LeRifain yessitim‑awm ijjen wadaf yehna deg useggʷas amaynu.
kab_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn